الشركة الألمانية للألبسة الرياضية “بوما”، قدمات تونيات جداد للمنتخب المغربي في حفل رسمي بالدار البيضاء البارح الاربعاء. “بوما” ولات هي المزود الرسمي للجامعة الملكية المغربية لكرة القدم، بعد انتهاء الكونترا لي كانت كتجمعها بشركة أديداس في 30 يونيو الماضي. حفل التقديم، لي حضروه مسؤولي الشركة الألمانية وممثلي الجامعة والعديد من الرياضيين تقام بالمتجر الجديد ديال شركة “بوما” في مركب “موروكو مول”. التونيات جداد ديال المنتخب المغربي غادي يتباعو في هاد المتجر ب445 درهم. الجامعة نجحت في توقيع العقد مع شركة “بوما” بشروط مالية احسن مما كانت كتحصل عليها من أديداس، لي كانت تعطي الجامعة 800 مليون سنتيم سنويا. أما “بوما” فارفعات العرض إلى مليار و400 مليون تقريبا، وهادشي لي خلا الجامعة تعاقد مع هاد الشركة، بالإضافة إلى جودة الاقمصة. دابا اللعابة ديال المنتخب المغربي غادي يلعبو الماتشات بجوج كونتر ليبيا غدا الجمعة بالملعب الشرفي بوجدة والگابون بطنجة نهار الثلاثاء بتونيات جداد ديال “بوما”. 
تونيات جداد وفلوس زايدة للمنتخب من شركة “بوما”